Felhős képregény

- Készíts a verses mese története alapján képregényt!

- Először tervezd meg, hány képre lesz szükséged: jegyzeteld ki, a történetből melyik jeleneteket akarod ábrázolni.

- A4-es géppapírokat hosszában vágj félbe, majd oszd a papírcsíkot négy egyenlő részre, így négy képhelyet kapsz. Annyi papírcsíkot ragassz hosszában össze, hogy meglegyen a szükséges mennyiségű képhely.

- A képek alá írhatsz egy-egy sor idézetet a meséből, hogy a képregény könnyebben követhető legyen.

- Külön papírra tervezd meg főszereplődet, a csínytevő felhődiákot! Igyekezz, hogy a különböző képeken, különböző helyzetekben is felismerhető legyen. Milyen megkülönböztető jeleket viselhetnek a felhők? Hogyan jelezheted az eltérő karakterű felhőszereplőket? Pl. felhőtanár, ködkereskedő, felhőkamion vezetője.

- Ismered ezeket a kifejezéseket? Mit jelentenek?

„köd előtte, köd utána”

„köddé válik”

- Mi a szóvicc ebben a sorban:

„Kit érdekel, hogy mennyi a három a ködön?”